Doložka finančných, ekonomických, environmentálnych vplyvov a vplyvov na zamestnanosť

Prvá časť:  odhad dopadov na verejné financie

	Nárast počtu miest pre inšpektorov práce potrebných na kontrolu dodržiavania pracovnoprávnych predpisov, predpisov na zaistenie bezpečnosti a ochrany zdravia pri práci vrátane kontroly nelegálnej práce v roku 2002 o 40 je v súlade s uznesením vlády Slovenskej republiky č. 702 z 18. júla 2001 zabezpečený v návrhu štátneho rozpočtu na rok 2002 v kapitole Ministerstva práce, sociálnych vecí a rodiny Slovenskej republiky.

	Návrh zákona bude mať požiadavky na štátny rozpočet na rok 2003 a ďalšie, a to v súvislosti s vytvorením troch miest na Národnom inšpektoráte práce na získavanie a poskytovanie informácií o pracovných podmienkach podľa článku 4 smernice Európskeho parlamentu a smernice rady č. 96/71/ES. Táto požiadavka sa uplatní v návrhu na štátny rozpočet na rok 2003.

	Návrh zákona nemá ekonomický dopad na rozpočet štátnych fondov, obcí, vyšších územných celkov, Sociálnej poisťovne, zdravotných poisťovní, Národného úradu práce, Fondu národného majetku SR a Slovenského pozemkového fondu.

Druhá časť: odhad dopadov na obyvateľov, hospodárenie podnikateľskej sféry a iných 
		právnických osôb

	Návrh zákona nemá dopad na obyvateľov, hospodárenie podnikateľskej sféry a iných 
právnických osôb
.

Tretia časť:  odhad dopadov na životné prostredie

	Návrh zákona nemá dopad na životné prostredie.

Štvrtá časť:  odhad dopadov na zamestnanosť

	Uplatňovanie zákona pri uvažovanom zvýšení počtu zamestnancov inšpekcie práce v jednotlivých regiónoch Slovenskej republiky bude mať pozitívny dopad na zamestnanosť.  V roku 2002 sa predpokladá  zvýšenie o 5 miest na každom krajskom inšpektoráte práce. Finančné zabezpečenie  pracovných miest je uvedené v prvej časti.